b'\n_START_ARTICLE_\nMatthias Beck\n_START_SECTION_\nLiv og virke\n_START_PARAGRAPH_\nBeck dro i 1635 fra Amsterdam til Nederlandsk Brasil. De siste \xc3\xa5rene, fra 1649 til 1654, var han i Cear\xc3\xa1. Da Portugal erobret de nederlandske omr\xc3\xa5dene i Brasil i 1654, reiste Beck til Barbados der han m\xc3\xb8tte Pieter Stuyvesant. Stuyvesant var guvern\xc3\xb8r i Ny-Nederland. De to reiste i 1655 til Cura\xc3\xa7ao, der Beck avl\xc3\xb8ste Lucas van Rodenburgh som guvern\xc3\xb8r (formelt onder-directeur van de Westindische Kompagnie)._NEWLINE_Stuyvesant ga Beck instruksjoner om hvordan handelen p\xc3\xa5 Cura\xc3\xa7ao skulle drives, og under Becks ledelse ble \xc3\xb8ya et handelssentrum og knutepunkt for slavehandelen. Beck var guvern\xc3\xb8r p\xc3\xa5 Cura\xc3\xa7ao til sin d\xc3\xb8d i 1668.'